钦定古今图书集成/明伦汇编/氏族典/第114卷 > 《廖用贤尚友录》 > 来大千
## 钦定古今图书集成/明伦汇编/氏族典/第114卷 > 《廖用贤尚友录》 > 来大千

按《魏书来大千传》：“大千，代人。骁果善骑射，为骑都尉。
永兴初，袭爵，迁中散，迁内幢将，典宿卫禁旅，又为殿
中给事。世祖践祚，为常侍，持仗侍卫，昼夜不离左右。
从讨蠕蠕，迁征北大将军，赐爵庐陵公，镇云中，兼统
白道军事。延和初，诏大千巡抚六镇以防寇。后吐京
胡反，以大千为都将讨平之。在吐京卒，赠司空，谥曰
‘《庄公》’。”